《雨后放舟》
清代·朱鼎鋐

小壑连旬里，轻桡泛绿溪。春寒花信晚，水涨野桥低。

漠漠烟中柳，胶胶午后鸡。乱云飞不尽，又过夕阳西。

作者简介：字楚祯，浙江海盐人。贡生。著有《丰岩诗钞》。○丰岩性孝友，尝成《孝经补注》，私淑陆清献公，尝成《理学渊源录》，不欲以诗名也。而诗亦近唐贤风格，朱竹垞先生于后辈中每推奖之。